**Ֆեոդոր Ինգվար Կամպրադ** (Swedish: [ˈɪŋːvar ˈkamːprad] ( լսել), մարտի 30, 1926(1926-03-30)[…], Pjätteryd, Älmhult Municipality, Կրունուբերգ, Շվեդիա - հունվարի 27, 2018(2018-01-27)[…], Liatorp, Älmhult Municipality, Կրունուբերգ, Շվեդիա), շվեդ խոշոր կապիտալիստ, որը հայտնի է որպես IKEA արտադրական-առևտրային ընկերության հիմնադիր։ Նա 1976-2014 թվականներին ապրել է Շվեյցարիայում։

Վաղ կյանք
---------

Կամպրադը ծնվել է Պյոտրերիդում (այժմ՝ Ալմհուլի ինքնավար քաղաքային շրջանի մի մաս)` Շվեդիայի Կրունուբերգ լենի Սմոլանդ քաղաքում` Ֆեոդոր Կամպրադի (1893–1984) և Բերտա նե Նիլսոնի ընտանիքում (1903-1956)։ Նրա մայրը շվեդ է, իսկ հայրը ծնվել է Գերմանիայում և մեկ տարեկանում ծնողների հետ տեղափոխվել է Շվեդիա։ Կամպրադի հայրական պապը՝ Աքիիմ Էրդման Կամպրադը, ծագումով Թյուրինգիա մարզի Ալթենբուրգեր նահանգից է, իսկ նրա հայրական տատը՝ Ֆրանցիսկա («Ֆաննի») Գլացը, ծնվել է Բոհեմիայի (նախկինում Ավստրիա-Հունգարիա) Ռադոնիս քաղաքում։ 1896 թվականին նրանք Գերմանիայից մեկնել են Շվեդիա։

19-րդ դարում Կամպրադի ընտանիքը դարձել է Թյուրինգիայի մեծահարուստներից մեկը։ Աքիիմ Կամպրադի մայրը Պաուլ ֆոն Հինդենբուրգի հեռավոր ազգականն է։ Աքիմն անշարժ գույքի սեփականատիրոջ կրտսեր որդին է, որը գնել է Սմոլանդ նահանգի Ագունարիդ փոքր գյուղի մոտ գտնվող Էլմթարիդ ագարակը 449 հեկտար տարածքով։ Այն տարածքի ամենամեծ ֆերման է։ Նա Ֆրենս Ֆեոդորի ծնվելուց մի քանի տարի անց ինքնասպան է եղել` ագարակը թողնելով Ֆրանցիսկային և Ֆրանց Ֆեոդորին։ Ինգվար Կամպրադը 6 տարեկանից ֆերմայում ապրել է իր ծնողների, քրոջ և տատիկի հետ։

Կամպրադը այցելել է իր նախնիների Թյուրինգիա քաղաք և կապի մեջ մնացել այնտեղի հարազատների հետ։

Գործունեություն
---------------

Կամպրադը սկսել է զարգացնել իր բիզնեսը, երբ երիտասարդ էր։ 5 տարեկանում սկսել է լուցկիների վաճառքը։ Նա հասկացել է, որ կարող է էժան և մեծածախ լուցկիներ գնել Ստոկհոլմից, իսկ հետո դրանք մանրածախ վաճառել իր փոքրիկ գյուղում և ստանալ մեծ շահույթ։ Լուցկիներից հետո նա սկսել է վաճառել ձուկ, տոնածառի զարդարանքներ, սերմեր, իսկ ավելի ուշ՝ գրիչներ և մատիտներ։ Երբ Կամպրադը 17 տարեկան էր, նրա հայրը դրամական պարգև է շնորհել իրեն՝ ուսման հաջողությունների համար։

1943-1945 թվականներին Ինգվարն այցելել է Գյոթեբորգի ինստիտուտ, որն այժմ Հվիթֆելդի գիմնազիայի մասն է։ 1943 թվականին, երբ 17 տարեկան էր, Կամպրադը հիմնադրել է IKEA-ն՝ վաճառելով իր հորեղբայր Էրնսթի խոհանոցի սեղանի կրկնօրինակներից։ Նրա բիզնեսը մեծ մասամբ կազմված է եղել փոստային պատվերներից։ IKEA հապավումը բաղկացած է իր անվան (Ինգվար Կամպրադ), Elmtaryd ընտանեկան ֆերմայի և մոտակա Ագունարիդ գյուղի սկզբնատառերից։

2013 թվականի հունիսին Կամպրադը հրաժարական է տվել Inter IKEA Holding SA-ի խորհուրդից, իսկ նրա կրտսեր որդին՝ Մաթիաս Կամպրադը, որպես նախագահ փոխարինել է Պեր Լյուդվիգսոնին։ Որոշում կայացնելուց հետո 87-ամյա հիմնադիրը բացատրել է. «Ես հասկանում եմ, որ սա ամենալավ ժամանակ է լքելու Inter IKEA Group-ի խորհուրդը։ Դրանով մենք ևս մեկ քայլ ենք կատարում սերնդի հերթափոխի մեջ, որը մի քանի տարի է, ինչ շարունակվում է։ Մաթիասը և նրա երկու մեծ եղբայրները, որոնք նույնպես IKEA-ում ունեն ղեկավարի դեր, աշխատում են ընկերության ընդհանուր տեսլականի և երկարաժամկետ ռազմավարության վրա։

Անձնական կյանք
--------------

Կամպրադը և նրա առաջին կինը՝ Քերստին Վադլինգը, մի աղջիկ են որդեգրել՝ Աննիկային։ 1960-ականներին Կամպրադն ամուսնացել է իր երկրորդ կնոջ՝ Մարգարետա Կամպրադ-Սթեներտի (1940-2011) հետ, որի հետ նա հանդիպել է 20 տարեկան հասակում։ Նրանք ունեին երեք որդի՝ Փեթերը, Ջոնասն ու Մաթիասը։

1976-2014 թվականները նա բնակվել է Շվեյցարիայի Épalinges քաղաքում։ Կամպրադը տեղափոխվել է Շվեդիայի Սմոլանդ քաղաք 2014 թվականի մարտին՝ 40 տարեկան հասակում։ Իր գործունեության վաղ շրջանում` Լեհաստանում կահույքի արտադրողների հետ աշխատելիս, Կամպրադը դարձել է հարբեցող։

TSR-ին տված հարցազրույցի համաձայն՝ Կամպրադը վարել է 1993 թվականին թողարկված «Վոլվո 240» մակնիշի ավտոմեքենա։

Մահ
---

2018 թվականի հունվարի 27-ին Կամպրադը մահացել է քնած ժամանակ` թոքաբորբի սրման պատճառով` 91 տարեկան հասակում, Շվեդիայի Սմոլանդ քաղաքում գտնվող իր տանը։ Նրա կամքի համաձայն` Կամպրադի ժառանգության կեսը կանցնի Շվեդիայի նոսր բնակեցված տարածքի՝ Նորրլանդի նախագծերին : Կամպրադը ցանկացել է զարգացնել Նորրլանդը և հնարավորություն ընձեռել այնտեղ ապրող երիտասարդներին։

Տես նաև
-------

* Միլիարդատերերի ցանկ

Ծանոթագրություններ
------------------

1. 1 2  *Tikkanen A.* Encyclopædia Britannica
2. 1 2  Բրոքհաուզի հանրագիտարան (գերմ.)
3. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
4. 1 2
5. 1 2
6. 1 2
7. 1 2  Hitta.se Bölsö gård 1, Liatorp
8. 1 2  Ikeas grundare Ingvar Kamprad har gått bort | SVT Nyheter
9. ↑
10. ↑
11. ↑  Politi, Daniel. «The Swedish Entrepreneur Who Founded Ikea, Ingvar Kamprad, Dies at 91». *Slate Magazine* (անգլերեն). Վերցված է 2018 թ․ հունվարի 28-ին.
12. ↑  Ingvar Kamprad: IKEA Founder and One of the World's Richest People Արխիվացված 2012-03-03 Wayback Machine About.com Entrepreneurs
13. ↑  Jonas Fredén (24 September 2015)Ingvar Kamprad, founder of IKEA Արխիվացված 2020-11-24 Wayback Machine Sweden.se
14. ↑  Gina Chon (2013 թ․ հունիսի 5). «IKEA's new chairman likes PAX wardrobes, and that's about all we know». *Quartz*. Վերցված է 2015 թ․ հունիսի 6-ին.
15. ↑  "Ikea founder mourns death of his wife". *The Local*. December 2011.
16. ↑  «Ingvar Kamprad i stor sorg». *Aftonbladet*.
17. ↑  "Ikea founder mourns death of his wife". *The Local*. December 13, 2011.
18. ↑  Mats Bax et al.:Ingvar Kamprad flyttar hem till Sverige igen Expressen, retrieved 27 June 2013
19. ↑  "Ikea founder moves back to Sweden after 40 years", *thelocal.se*, 20 Mar 2014
20. ↑  Sverige, IKEA (2018 թ․ հունվարի 28). «Ingvar Kamprad har i stillhet somnat in i sitt hem i Småland. Han föddes 1926 i Småland och redan som 17-åring grundade han IKEA. Ingvar kommer att vara mycket saknad och varmt ihågkommen av sin familj och av IKEA-medarbetare över hela världen.pic.twitter.com/RWTGtukeyI». *@IKEASverige* (շվեդերեն). Վերցված է 2018 թ․ հունվարի 28-ին.
21. ↑  "Ingvar Kamprad avled på lördagen efter en kort tids sjukdom, bekräftar Ikea för DN." *Dagens Nyheter*, 18-01-28.
22. ↑  McFadden, Robert D. (2018). «Ingvar Kamprad, Founder of Ikea and Creator of a Global Empire, Dies at 91». *The New York Times*.
23. ↑  Norrland får del av Ingvar Kamprads arv

Արտաքին հղումներ
----------------

* Daniel Coughlin (2018 թ․ նոյեմբերի 5). «Ikea's enigmatic founder's amazing and controversial life». *Money* (անգլերեն).
* Profile at Bloomberg Billionaires Index
* Ingvar Kamprad: IKEA Founder and One of the World's Richest Men (Balance.com Entrepreneurs)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ինգվար Կամպրադ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · RKDartists · gravsted.dk · WikiTree |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 135229433 · GND: 121026957 · ISNI: 0000000109819547 · LCCN: n99015924 · NDL: 01151370 · NKC: xx0011537 · NLP: a0000001200836 · NTA: 184979021 · NUKAT: n00090693 · PTBNP: 1454055 · LIBRIS: 238655 · SUDOC: 050284584 · VIAF: 66624030 · WorldCat VIAF: 66624030 |

 |

 |